เมื่อคืนเป็นคืนที่2หลังจากประจำเดือนมา รู้สึกปวดร้าวท้องน้อยข้างขวามากๆ จนไม่อยากจะขยับตัวเลย ปวดมากจนเหงื่อยออก แต่สักพักใหญ่ๆด็หายเป็นปกติ แบบนี้ปกติไหมคะแล้วควรไปตรวจไหม ส่วนตัวประจำเดือนมาไม่ค่อยตรงและก่อนหน้านี้ประจำเดือนเคยไม่มา2เดือนกว่าๆค่ะ
สวัสดีค่ะ อาการปวดท้องน้อยข้างขวาอาจเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่ อาจทำให้มีอาการเจ็บปวดมากตอนมีประจำเดือน และปวดมากขึ้นเรื่อยๆในแต่ละรอบเดือน-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้-กระเพาะปัสสาวะอักเสบ อาจมีอาการปัสสาวะแสบขัดร่วมด้วยควรไปพบแพทย์เพือตรวจเพิ่มเติม หากปวดมาก หรือปวดสัมพันธ์กับประจำเดือนชัดเจน ร่วมกับประจำเดือนมาไม่สม่ำเสมอในระหว่างนี้ควรงดการมีเพศสัมพันธ์ และถ้ามีอาการอื่นๆเช่นปัสสาวะแสบขัด ตกขาวผิปกติ มีไข้ เลือดออกผิดปกติทางช่องคลอด ควรรีบไปพบแพทย์